Кафедрэм епхыгъэу 1997-рэ илъэсым Гупчэ зэхащэ. 1эшъхьэтетыр Хьак1эмыз Мир. Ащ 1оф зыдиш1эрэр адыгэ филологиер ары. Экспедициехэр зэхащэ, лексикэмрэ фольклорымрэ къаугъои, тхылъ зэхэгъэуцонхэм адэлажьэх. Мы Гупчэм изэхэщэн профессэрэу К1эрэщэ Зэйнаб инэу дэлэжьагъ. Ык1и ащ ищы1эныгъэ зеухым 1998-рэ илъэсым иархив Гупчэм къыратыжьыгъ, ыц1эк1э унэ шъхьаф (кабинет) фаш1ыгъ. Гупчэми проф. К1эрэщэ Зэйнаб ыц1э ехьы, 1998-рэ илъэсым щегъэжьагъэу научнэ конференциехэр Гупчэмрэ кафедрэмрэ зэгъусэхэу зэхащэх. Ащ зэреджэхэрэр Международная научная конференция, памяти проф. З.И.Керашевой «Актуальные проблемы общей и адыгской филологии». Конференциер зэк1эми зэлъаш1э хъугъэ, нэмык1 хэгъэгухэм къарэк1ыхэшъ ш1эныгъэлэжьхэр къэк1ох: США-м, Канадэм, Германием, Грузием, Абхазием, Осетием, Къэрэщэй-Щэрджэсым, Къэбэртаем, нэмык1хэми къарэк1ых. Зэк1эмк1и, 2014-рэ илъэсым нэс, конференциеу – 7 щы1эгъах. Ахэми як1эух тхылъхэри къыдэк1ыгъэх.